בועת ה-NBA

בועת ה-NBA הייתה אזור בידוד בדיסניוורלד בביי לייק, פלורידה, שנוצר בשנת 2020 על ידי ה-NBA כדי להגן על שחקניו מפני נגיף הקורונה במהלך שמונת המשחקים האחרונים של העונה הסדירה בעונת 2019/2020 ובמהלך שלב הפלייאוף. 22 מתוך 30 קבוצות ה-NBA הוזמנו להשתתף (שמונה האחרות איבדו קודם לכן סיכוי להעפיל לשלב הפלייאוף).<ref></ref><ref></ref><ref></ref>

==היסטוריה==
הבועה אורגנה על ידי ה-NBA בהשקעה של 190 מיליון דולר כדי להשלים את עונת 2019/2020, אשר הושעתה ב-11 במרץ 2020 עקב התפרצות נגיף הקורונה.<ref></ref><ref></ref> הבועה הכניסה כ-1.5 מיליארד דולר.<ref></ref><ref></ref><ref></ref> ביוני אישרה ליגת ה-NBA את התוכנית לחידוש העונה בדיסניוורלד,<ref></ref> והזמינה את 22 הקבוצות שהיו בטווח של שישה משחקים ממקום בפלייאוף כשהעונה הושעתה.<ref></ref><ref></ref> במקביל, נשקלה תוכנית ליצור בועה דומה בשיקגו עבור שמונת הקבוצות שנותרו בחוץ, אך זו לא יצאה לפועל.<ref></ref><ref></ref><ref></ref><ref></ref><ref></ref><ref></ref><ref></ref><ref></ref>

ב-17 ביוני 2020 פרסמה הליגה את "פרוטוקול הקורונה". פרוטוקול זה כלל בדיקות קבועות לגילוי הנגיף לפני ובמהלך הבועה, לבישת כיסוי פנים או מסכה, וריחוק חברתי כדי למנוע את התפרצות הנגיף.<ref></ref><ref></ref> כמו כן, שחקנים שכבר סבלו מפציעות סיום העונה לפני השעיית העונה, לא יורשו לשחק וגם לא יפסידו שכר. כל שחקן שקיבל אישור רפואי יכול לסרב להשתתף בבועה, אך יפסיד את המשכורת המגיעה לו. כל מי שעזב את הבועה ללא אישור מראש היה צריך להיכנס לבידוד של עשרה ימים. רק ארבעה שחקנים נרשמו כמפרי פרוטוקול הקורונה בבועה: ברונו קבוקלו, דניואל האוס, לו ויליאמס ורישון הולמס.<ref></ref>

מכיוון שאוהדים לא הורשו להשתתף באופן אישי, ה-NBA התקינה מסכים בגודל 5.2 מטרים במגרשים כדי להציג תוכן מולטימדיה ופסיפס של צופים וירטואליים שהופעלו על ידי Microsoft Teams.<ref></ref>

לאחר ששיחקו שלושה משחקי ידידות בתוך הבועה בסוף יולי, הקבוצות המוזמנות שיחקו שמונה משחקים נוספים בעונה הרגילה כדי לקבוע את שיבוץ הפלייאוף.<ref></ref><ref></ref> נקבע כי אם הפער בין המדורגת שמינית למדורגת תשיעית באחד מהאזורים שווה או קטן מארבעה משחקים, יתחרו ביניהן שתי הקבוצות על המקום השמיני בפלייאוף ("פליי-אין"); הקבוצות ישחקו זו מול זו בשני משחקים, כאשר המדורגת תשיעית צריכה לנצח בשניהם על מנת להעפיל לפלייאוף. משחקי העונה הסדירה נערכו בין 30 ביולי<ref></ref><ref></ref><ref></ref><ref></ref> ל-14 באוגוסט.

=== שלב הפלייאוף ===
משחקי הפלייאוף החלו ב-17 באוגוסט והסתיימו ב-11 באוקטובר 2020, כאשר לוס אנג'לס לייקרס ניצחה את מיאמי היט בשישה משחקים וזכתה באליפות. מכיוון שהפער בסיום העונה הסדירה בין המדורגת שמינית במערב פורטלנד טרייל בלייזרס לתשיעית ממפיס גריזליס היה קטן מ-4 משחקים, נקבע כי במצב כזה על הקבוצות להתמודד ראש בראש על הכרטיס האחרון לפלייאוף ה-NBA, בטורניר של שני משחקים (הדבר נעשה באופן חריג, בשל קיצור העונה הסדירה).<ref></ref> פורטלנד הייתה זקוקה לניצחון אחד על מנת להעפיל לפלייאוף, בעוד ממפיס הייתה זקוקה לשני ניצחונות. במשחק הראשון של ה"פליי-אין" ניצחה פורטלנד בתוצאה 126–122, ובכך העפילה לפלייאוף מהמקום השמיני במערב.

כל אחת מסדרות הפלייאוף שוחקה בשיטת הטוב משבעה משחקים, כלומר הקבוצה הראשונה אשר מגיעה לארבעה ניצחונות מנצחת בסדרה.

סגל האלופה, לוס אנג'לס לייקרס: לברון ג'יימס, אנתוני דייוויס, קנטביוס קולדוול-פופ, קייל קוזמה, ראז'ון רונדו, דני גרין, אלכס קארוסו, מרקיף מוריס, דווייט הווארד, ג'בייל מגי, ג'יי. אר. סמית', קווין קוק, דיון וייטרס, ג'ארד דאדלי וטיילן הורטון-טאקר (אייברי בראדלי, קוסטאס אדטוקומבו ודבוטה קייקוק נכללו בסגל אך לא השתתפו בפלייאוף).מאמן ראשי: פרנק ווגל.

בכל משך הבועה לא נרשמו מקרים של חולי קורונה מאומתים בשטחה.<ref></ref><ref></ref><ref></ref>

===השבתת הבועה===

ב-26 באוגוסט החרימו שחקני מילווקי באקס ואורלנדו מג'יק את משחק הפלייאוף בין הקבוצות, כמחאה על פרשת הירי בג'ייקוב בלייק, ובעקבותם הוחרמו באותו הלילה גם המשחקים בין יוסטון רוקטס לאוקלהומה סיטי ת'אנדר, ובין לוס אנג'לס לייקרס לפורטלנד טרייל בלייזרס. המשחקים ביום העוקב נדחו אף הם, אולם לאחר דיון בין שחקני קבוצות הפלייאוף, הוחלט להמשיך את משחקי הפלייאוף.

==תגובות==
חלק מהשחקנים התייחסו אל הבועה כעונש מאסר.<ref></ref> שחקנים אחרים התלוננו על האוכל, כשג'ואל אמביד מפילדלפיה 76' הראה את הארוחה שלו ואמר שהוא "בהחלט איבד 50 קילוגרמים".<ref></ref> לאחר שהגיע לבועה, שחקן אורלנדו מג'יק ארון גורדון אמר שזה מרגיש "מוזר", בעוד הגארד של יוטה ג'אז מייק קונלי ג'וניור תיאר את התחושה כ"סוריאליסטית".<ref></ref> לקראת סוף העונה הסדירה, הצהיר נציב ה-NBA אדם סילבר כי הבועה "טובה יותר ממה שדמיינו".<ref></ref>

שחקן מיאמי היט, ג'ימי באטלר, ניצל את ההזדמנות כדי להקים בית קפה בבועה, שם גבה 20 דולר לכל כוס.<ref></ref> באטלר היה גם אחד השחקנים הבודדים שקיבלו את ההחלטה לא לאפשר למשפחתו לבקר בבועה, והצהיר שהשהות שלו בבועה הייתה "נסיעת עסקים".<ref></ref>

כמה שחקנים, כולל שחקן לוס אנג'לס קליפרס פול ג'ורג', טענו כי הבועה השפיעה על בריאותם הנפשית.<ref></ref>

==הערות שוליים==

קטגוריה:אירועי ספורט שהושפעו ממגפת הקורונה
2019/2020
NBA
NBA